cyanic-selkie/wikianc huggingface dataset:
Die Afrikaanse gedagte
Waardering van 'n gedig
„Baie dankie, ek sal dit nie lees nie, want ek is nie sentimenteel aangelê nie! Ek hou van die werklikheid, maar gedigte – ekskuus nou dat ek dit so reguit vir jou sê: dit is eintlik iets vir vrouens, vir mense wat dweep. Nee, dit pas nie by my nie.” Hierdie man se voorstelling van 'n digter is dan ook dat hy iemand is wat saans met verlangende oë, vergesel van diepe sugte, na die maan sit en kyk, dat die harde werklikheid dreig om elke oomblik sy gevoelige siel te verpletter. Dit is natuurlik 'n spotbeeld van die kunstenaar wat ontstaan het deurdat mense wat hoegenaamd geen digters is nie, as sulks wil poseer.
By laasgenoemde verwys Van den Heever na diegene wat aanstellerig voorkom rakende die kuns. Ware waardering van die kuns is "ervaring" en "vatbaarheid vir die skone". Net lewenservaring kan dit doen. 'n Ondiepe mens sal nie dieselfde ervaring van 'n gedig hê as een wat wel deurwinter is nie. Vir 'n deurwinterde mens is daar geen sprake van goedkoop sentimentaliteit nie.
Verder moet kritiese vrae gestel word. Om 'n gedig behoorlik te waardeer, is dit nodig om dit aanvanklik, wanneer die smaak nog nie skerp ontwikkel is nie, 'n paar keer sorgvuldig deur te lees en dan die vraag te stel: Wat wou die digter hier meedeel? Hoe het hy dit gedoen? Was dit die moeite werd om 'n dergelike gedagte so mee te deel? As ons so lees, moet dit die noodwendige gevolg hê, dat ons nie dinge sal prys wat waardeloos is nie, en dat ons 'n groter respek kry vir gedigte waarin die lewe self klop.
Die gedig behoort die leser te help om sy gevoelens uit te bring in woorde wat hy wou sê maar nie kon nie.
Nasievorming
Van den Heever kyk krities na die ontmensliking van die masjientydperk (eie aan die tydsgees), die ontvolking van die platteland, asook die demoraliserende uitwerking van die skielike verstedeliking op die Afrikaner se waardestelsel [met die gevolglike Armblankevraagstuk]. Pleks daarvan dat die Afrikaner by die nuwe stedelike omgewing aanpas en 'n nuwe kultuur skep, gegrond op die goeie karaktereienskappe van die platteland (soos goeie maniere), is die stedelike kultuur egter die na-aping van die holle geratel van die hoogs gemeganiseerde Westerse beskawing (in kruiwa-Engels). Daar heers ook provinsialisme (asook kliekerigheid), die afsku in die platteland ("wat tog seer sekerlik nie die bron van beskawing kan wees nie"), asook die najaag van materialisme en niksseggende, opswepende politiek.
Party Afrikaners beskou dit as geregverdig om plat op te tree, juis omrede hulle nou eenmaal as plat boere bestempel word. Party voel selfs van hul waardigheid gestroop deur "op die onderste sport" te begin deur die "beskeidenste" werke te doen, soos om strate te vee of om rioolpype aan te lê – werke wat tog ook belangrik is – in die nuwe klasbehepte samelewing.
Letterkunde se waarde in ons tyd
In hierdie hoofstuk antwoord die skrywer op die stellings:
Die hoofstuk kan saamgevat word met een paragraaf: Nou is die vraag weer: het die letterkunde nog vir ons waarde, of is dit maar 'n mode-gedoente om „in tel” te wees, mens moet eintlik iets daarvan weet om in beskaafde kringe vir enigsins ontwikkeld deur te gaan! Die letterkunde is, soos ons aangedui het, 'n fyne uitbeelding van gedagtes, gevoelens en probleme van ons tyd, dit is 'n panorama van ideë wat voor ons verbytrek, dit is ons innerlikste self wat daarin afspieëling vind. As ons nie daarin belangstel nie, beteken dit eenvoudig dat ons ons eie self nie ken of nie wil ken nie, dat ons nie die kraalmuurtjie om ons eie ek kan wegbreek nie, dat ons van die mooiste potensialiteite in ons laat slaap: ons sin vir die skone en suiwere, en dat ons ander kante van ons wese laat ontwikkel tot disharmoniese groei.
Ander punte wat Van den Heever opper:
Kwasstrepe
Kwasstrepe behandel 'n verskeidenheid onderwerpe onder die hofies:
Verwyding van Blik, Verbreding van Afrikaanse Prosa, Die doodsgedagte by Totius, Afrikaanse Skryfsters, Kennisuitstalling, retoriek en patos, Waarde van die Klassieke, Van Bruggen en Buysse, Die Natuuragtergrond by Jonker (Abraham Jonker), Afwerking van 'n Gedig, Mocke se digterpersoonlikheid, Van Melle as digter, Die wese van die roman, Idee en motief in Afrikaanse Romans.
Die voorafgaande teoretiese hoofstukke word in hierdie hoofstuk op die Afrikaanse en Nederlandse maatskappy en werke toegepas.
Na die Toekoms
Van den Heever gee 'n samevatting van die hele boek en stel sy verwagtinge. In hierdie laaste hoofstuk benadruk hy die rol van kultuur.
Hlanganani, KwaZulu-Natal
Hlanganani is 'n landelike nedersetting wat in die suidweste van die provinsie KwaZulu-Natal in Suid-Afrika geleë is.
Hlanganani is noordoos van Bulwer geleë. Die meeste inwoners (93.4%) is Zoeloesprekend.
Phoriospongia lamella
Phoriospongia lamella is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Phoriospongia en tot die familie Chondropsidae. Die wetenskaplike naam van die spesie is die eerste keer geldig gepubliseer in 1888 deur Lendenfeld.
Henry Brown (akteur)
Henry Brown is 'n Amerikaanse akteur. Hy is bekend vir sy rolle in die rolprente Lethal Weapon (1987), Scrooged (1988), Lethal Weapon 3 (1992), en Not Easily Broken (2009).
Tsjegge
Die Tsjegge (Tsjeggies: Češi, [ˈtʃɛʃɪ], manlike enkelvoud: Čech, vroulike enkelvoud: Češka) is 'n Slawiese nasie en etniese groep inheems aan Tsjeggië wat Tsjeggies, 'n Wes-Slawiese taal, as moedertaal praat. Hulle vorm die titulêre nasie van Tsjeggië en maak volgens die laaste sensus van 2011 omtrent 64% van dié land se bevolking uit.
Wêreldwyd leef tussen 10 en 12 miljoen Tsjegge, waarvan tussen 6,7 en 9,2 miljoen in Tsjeggië en 1,5 miljoen in die Verenigde State. Naas Tsjegge leef nog minderhede soos Morawiërs (4,9%) en Slowake (1,4%) in Tsjeggië.
Volgens 'n gewilde mite is die Tsjegge afstammelinge van die stamvader Tsjech wat saam met Ljech en Roes as mitiese stigters van die drie Slawiese nasies Pole, Rusland en Tsjeggië beskou word.
Geloof
Tsjeggië het een van die minste religieuse bevolkings in Europa en volgens die 2011-sensus is 79% van die landsbevolking agnosties, ateïsties, nie-gelowig of 'n nie-georganiseerde gelowige. Sowat 10% is Rooms-Katolieke.
Carole Landis
Carole Landis (1 Januarie 1919 – 5 Julie 1948) was 'n Amerikaanse aktrise en skryfster. Sy was bekend vir haar rolle in die rolprente One Million B.C. (1940), Topper Returns (1941), I Wake Up Screaming (1941), en A Scandal in Paris (1946).
Henry McGee
Henry McGee (14 Mei 1929 – 28 Januarie 2006) was 'n Engelse akteur. Hy was bekend vir sy rolle in die televisiereekse The Avengers (1961), The Worker (1965), No, That's Me Over Here! (1967), en The Benny Hill Show (1969).
Gereformeerde kerk Rustenburg-Oos
Die Gereformeerde kerk Rustenburg-Noord het van die sestigerjare af gedurig gegroei, hoofsaaklik vanweë die bedrywighede van die platinummyne. In 1974 was daar 704 belydende en 482 dooplidmate. Al het dié lidmate baie gewissel, soos gewoonlik die geval is in ’n myngemeenskap, het die moedergemeente dit goed gedink om die Gereformeerde kerk Rustenburg-Oos in November 1975 af te stig.
Die afstigtingsooreenkoms het bepaal dat die Noord-gemeente die helfte van sy eiendom se waarde aan die Oos-gemeente sou uitbetaal. Vanaf Maart 1976 het lidmate in die Laerskool Dawid Brink vir eredienste byeengekom. ’n Pastorie was die eerste behoefte en is in 1977 voltooi nadat die gemeente as eienaarbouer opgetree het.
Die onbestendigheid van die mynbou het kerkbou lank gestrem. Ds. W. Venter het omstreeks 1980 ’n groot aandeel gehad in die bou van ’n moderne kerk op die hoek van Dawes- en Wolmaransstraat. Rustenburg-Oos is egter ’n bestaan van net 18 jaar gegun, want weens veral die veranderende demografiese samestelling van die woonbuurte binne sy grense, het dit noodsaaklik geraak om saam te smelt. Die nuwe kerkgebou is toe aan die Ou Apostels verkoop in 1993 het Rustenburg-Oos met Rustenburg-Noord saamgesmelt as die Gereformeerde kerk Rustenburg-Noordoos. Die saamgestelde gemeente gebruik die kerkgebou van die ou Rustenburg-Noord op die hoek van Klopper- en Lukasstraat.
Gereformeerde kerk Rustenburg-Wes
duimnael|regs|260px|Ds. [[Gert Bester|G.B.C. Bester, van 1980 tot 1986 die tweede leraar, en sy gesin: Anita, Alrina en Bone.]]
Die gemeente het op 26 Augustus 1973 as derde gemeente van die Gereformeerde kerk Rustenburg afgestig. Die eerste dopeling was Christo Harmse op die stigtingsdag. Kort voor lank het die kerkraad begin beplan om ’n kerk te bou. Die argitek Renier Roos het die plan van die Gereformeerde kerk Meyerspark in Pretoria aangepas by plaaslike omstandighede. Die bouers was Bun Malan en Pieter Eager. Die orrel moes met ’n hyskraan in die kerk aangebring word, maar dit was te groot vir die beskikbare ruimte sodat ’n muur (blykbaar 'n buitemuur) uitgebreek moes word om plek daarvoor te maak. Granite Memorials het ’n gedenksteen geskenk. Die kerk is op 21 November 1979 in gebruik geneem.
Phoriospongia levis
Die spons behoort tot die genus Phoriospongia en tot die familie Chondropsidae. Die wetenskaplike naam van die spesie is die eerste keer geldig gepubliseer in 1888 deur Lendenfeld.
Covid-19-pandemie in Suid-Afrika
Die destydse minister van gesondheid Zweli Mkhize het bevestig dat die covid-19-pandemie aan die begin van Maart 2020 ook na Suid-Afrika versprei het. Die koronavirussiekte 2019 (covid-19) word veroorsaak deur ernstige akute respiratoriese sindroom koronavirus 2 (SARS-CoV-2).
Op 15 Maart 2020 het president Cyril Ramaphosa 'n nasionale ramptoestand afgekondig om 'n gekoördineerde en geïntegreerde rampbestuurstelsel te implementer. Dit sou help om die virusuitbraak te bestuur en die regering in staat stel om nooddienssentrums in te rig. 'n Reisverbod is vanaf 18 Maart 2020 vir reisigers van Italië, Iran, Suid-Korea, Spanje, Duitsland, die VSA, die Verenigde Koninkryk en Volksrepubliek China ingestel.
President Ramaphosa het op 23 Maart aangekondig dat die land vanaf 26 Maart vir 21 dae in 'n staat van inperking sal wees. Die Suid-Afrikaanse Nasionale Weermag (SANW) is ook ontplooi om die polisie en ander staatsdepartemente by the staan in die toepassing van die maatreëls. Die nasionale staat van inperking is later tot 30 April verleng. Op 10 April het dr. Mkhize aanbeveel dat die algemene publiek gesigsmaskers dra wanneer hulle hul huise verlaat.
Op 12 Julie 2020 het die president aangekondig dat die nasionale ramptoestand verleng sou word tot 15 Augustus 2020. ‘n Drankverbod is weer onmiddelik in werking gestel en 'n aandklokreël is tussen 22h00 tot 04h00 aangekondig. Die dra van lapgesigsmaskers is verpligtend gemaak. Parke is weer oopgestel vir oefening, maar nie vir enige vorm van byeenkomste nie. Die beperkings is vanaf 17 Augustus 2020 verlaag tot waarskuwingsvlak 2. Op 16 September 2020 kondig die president aan dat Suid-Afrika se covid-19 regulasies na vlak 1 verlaag word vanaf 20 September, en sodoende kan die meeste alledaagse aktiwiteite hervat word. In Desember 2020 beleef die land 'n tweede golf covid-19-infeksies. Gevolglik word die covid-19 regulasies op 29 Desember 2020 vanaf 'n aangepaste vlak 1 tot 'n aangepaste vlak 3 verskerp, weens 'n toename in infeksies.
Die covid-19 regulasies word verlaag van 'n aangepaste vlak 3 tot 'n aangepaste vlak 1 vanaf 1 Maart 2021, na 'n afname in infeksies. Op 17 Februarie 2021 word die nasionale inentingsprogram teen covid-19 amptelik bekendgestel. Op 28 Junie 2021 is die covid-19 beperkings in die land verander na aangepaste vlak 4, met die Delta-variant wat vinnig die dominante stam van die virus tydens die derde vlaag van die pandemie geword het. Op 9 Julie 2021, sestien maande ná die pandemie begin het, beskryf dokters in Johannesburg die stelsel daar as die breekpunt, met onvoldoende beddens en skaars genoeg suurstof. Op 25 Julie is die land se inperkings na aangepaste vlak 3 verander. Op 13 September 2021 het 'n aangepaste waarskuwingsvlak 2 van krag geword. Op 4 April 2022 kondig President Cyril Ramaphosa die opheffing aan van die landswye staat van inperking, wat in Maart 2020 as gevolg van die Covid-19-pandemie ingestel is. Die onmiddellike risiko het teen middel Junie 2022 afgeneem, en op 22 Junie 2022 is alle oorblywende gesondheidsregulasies rakende Covid-19 beëindig.
Voorbereidings
Nadat die Wêreldgesondheidsorganisasie (WGO) op 30 Januarie 2020 covid-19 tot 'n openbare wêreldwye bekommernis vir gesondheid verklaar het, is die nasionale noodoperasiesentrum, die National Joint Operational and Intelligence Structure (NATJOINTS) geaktiveer.
Toetsing
Die Nasionale Instituut vir Oordraagbare Siektes (NICD) het teen 14 Februarie 2020 71 polimerase kettingreaksietoetse (PKR) vir SARS-CoV-2 in Suid-Afrika voltooi, waarvan geen positief getoets het nie.
Teen 4 Maart is 181 toetse uitgevoer, waarvan geen positief getoets het nie. Tot en met 11 Maart 2020 is 645 toetse uitgevoer, waarvan 13 positief getoets het.
Teen 11 April is 75 053 toetse uitgevoer.
Teen 23 April is 143 570 toetse uitgevoer.
Teen 27 Junie is 1 567 084 toetse uitgevoer.
Teen 11 Julie is 2 108 570 toetse uitgevoer.
Teen 12 Januarie 2021 is 7 358 741 toetse uitgevoer.
Teen 10 Junie 2021 is 12 044 072 toetse uitgevoer.
Eerste vlaag van Maart 2020 - November 2020
Die eerste pasiënt wat met covid-19 in Suid-Afrika bevestig is, het op 1 Maart 2020 met sy vrou en 8 ander van die provinsie Milaan in Italië teruggekeer en deur Doebai; O.R. Tambo Internasionale Lughawe in Kemptonpark, Gauteng en Koning Shaka Internasionale Lughawe in Durban; na Hilton in KwaZulu-Natal gereis. Op 3 Maart het die pasiënt simptome by 'n privaat algemene praktisyn aangemeld en homself geïsoleer; die dokter het haarself ook geïsoleer. Op 5 Maart het Mkhize die eerste bevestigde geval aangekondig, epidemioloë en klinici van die Nasionale Instituut vir Oordraagbare Siektes (NICD) is na KwaZulu-Natal ontplooi, en die pasiënt is in Grey's hospitaal in Pietermaritzburg opgeneem.
Op 7 Maart is aangekondig dat 'n vrou uit dieselfde reisgroep uit Italië, wat na Gauteng terugkeer het, ook positief getoets is.
Op 8 Maart is aangekondig dat die vrou van die eerste pasiënt ook positief getoets is. Op 9 Maart is nog vier gevalle van dieselfde reisgroep uit Italië, soos alle vorige gevalle, positief bevestig. Op 11 Maart is 6 nuwe gevalle aangemeld, met 1 geval van dieselfde reisgroep uit Italië, terwyl die ander 5 gevalle nie met die voriges verband hou nie, hulle het reisgeskiedenisse na ander Europese lande.
Op 12 Maart is 3 nuwe gevalle aangekondig, waaronder die eerste geval in Mpumalanga. Die eerste plaaslike oordrag en eerste geval in die Vrystaat is ook aangekondig, maar is later die dag teruggetrek deur die NICD wat bevestig het dat die geval 'n vals positiewe fout was en in werklikheid negatief was. Dit het die totale gevalle op 16 gebring.
Op 13 Maart is 8 nuwe gevalle aangekondig, en die minister het opgemerk dat "daar meer positiewe resultate gevind is. Die NICD en NHLS verifieer nou die inligting en hierdie resultate."
Op 10 April is gesondheidskenners verras deur die dramatiese vermindering in daaglikse gevalle oor die voorafgaande twee weke, hoewel die vrees ook uitgespreek is dat die vermindering 'n verslapping in waaksaamheid kon veroorsaak.
Tweede vlaag van Desember 2020 - Mei 2021
Op 3 Desember 2020 het die president weer die nasie op TV toegespreek. Hy het opgemerk dat covid-19 in sommige distrikte van die provinsies Oos- en Wes-Kaap besig is om te herleef. Die Nelson Mandelabaai Metropolitaanse Munisipaliteit is geïdentifiseer as 'n koronavirus-brandpunt; beperkings in hierdie gebied is verskerp. Die nasionale ramptoestand is verleng tot 15 Januarie 2021.
Op 7 Desember het die regering gesê dat partytjies aan die einde van die skooljaar, bekend as 'rumoerpartytjies', superverspreidingsgebeurtenisse is.
Op 9 Desember het die Minister van Gesondheid aangekondig dat die land die tweede vlaag betree het. Die land beleef op daardie stadium meer as 6 000 nuwe gevalle per dag, nadat dit tot minder as 1 000 gevalle per dag afgeplat het aan die einde van September.
Op 14 Desember kondig die president die sluiting van sommige strande aan, die vermindering van die aantal mense wat byeenkomste mag bywoon en die verskerping van ander maatreëls om die tweede vlaag te stuit.
Op 18 Desember het die Minister van Gesondheid, Zweli Mkhize, gesê wetenskaplikes het 'n nuwe variant van koronavirus ontdek, genaamd 501.V2 Variant.
Op 27 Desember het die aantal bevestigde gevalle in Suid-Afrika 1 miljoen bereik. Op 28 Desember 2020 het president Cyril Ramaphosa die land toegespreek en aangekondig dat die land vir 14 dae weer op 'n gedeeltelike grendelvlak 3 geplaas sal word, om die tempo van die tweede golf gedurende die feestyd te verlaag. Dit lei tot 'n aandklokreël van 21:00 tot 06:00, die verbod op die verkoop en vervoer van alkohol, die sluiting van openbare geriewe soos strande, mere en damme en die verpligte dra van maskers in die openbaar.
Daar was 267 157 nuwe gevalle in Desember, wat die totale aantal bevestigde gevalle verhoog het tot 1 057 161. Die dodetal het tot 28 469 gestyg. Die aantal herstelde pasiënte het toegeneem tot 879 671, wat aan die einde van die maand 149 021 aktiewe gevalle gelaat het.
Derde vlaag van Mei 2021
duimnael|regs|'n Plakkaat wat 'n beroep op die publiek doen om diegene te help registreer wat ingeënt wil word. Op 10 Mei 2021 het provinsies soos die Vrystaat en KwaZulu-Natal 'n skielike verhoging in infeksiegetalle aangemeld. Die Minister van Gesondheid het egter vrese van 'n derde vlaag in die media afgemaak, en die publiek verseker dat die inentingsproses op 17 Mei met die nuwe Pfizer–BioNTech COVID-19-entstof hervat sou word. Kommer bestaan nadat plaaslike gevalle van die Delta-variant, wat verwoesting in Indië gesaai het, die eerste keer op 8 Mei 2021 gerapporteer is. Op 31 Mei 2021 is die land van aangepaste vlak 1 na 'n aangepaste waarskuwingsvlak 2 geskuif, as gevolg van 'n derde golf van infeksies. Op 15 Junie 2021 is waarskuwingsvlak 3 ingestel. Op 28 Junie 2021 is die land na aangepaste vlak 4 geskuif, met die Delta-variant wat vinnig die dominante variant in die land geword het.
Impak op skole
Alle skole in Suid-Afrika is op 18 Maart 2020 gesluit. Teen middel-Junie het skole vir graad 7- en 12-leerders heropen, te midde van 'n geskarrel van personeel en administrateurs, en heen-en-weer besluitneming van die departement van basiese onderwys en sy minister.
By skole het die akademiese jaar in 2021 traag aan die gang gekom, weens vrese van onderwyders en ouers oor die welstand van hul kinders. By skole en universiteite is alle voorsorgmaatreëls streng toegepas, soos temperatuurmonitering, die verpligte dra van maskers en sosiale distansiëring tussen leerders/studente. Skole is deur die Minister van Basiese Onderwys aangesê om op 30 Junie te sluit.
2022
Die pandemie, nou in sy vierde vlaag, het 'n stelselmatige afplatting getoon, met elke dag minder gevalle as die vorige een. Op 4 April 2022 het president Cyril Ramaphosa die nasionale ramptoestand met sy gebruiklike TV-toespraak aan die land beëindig.
Crocosmia
Crocosmia is 'n genus van meerjarige blomplante wat tot die Iridaceae-familie behoort en inheems is aan die Suid-Afrika met een spesie wat endemies is aan Madagaskar. Die genus se naam is afgelei van die griekse woord krokos wat saffraan en osme wat reuk beteken.
Die Gevestigde Orde
In sosiologie en in politieke wetenskap, verwys die term Die Gevestigde Orde na die dominante sosiale groep, die élite wat 'n staatsvorm, 'n organisasie of 'n instelling beheer. In die praktyk van mag, is Die Gevestigde Orde is gewoonlik 'n self-seleksie, geslote elite wat in spesifieke instellings verskans is — dus kan 'n relatiewe klein sosiale klas alle sosio-politieke beheer uitoefen.
Clifford McLaglen
Clifford McLaglen (15 Junie 1892 – 9 September 1978) was 'n Engelse akteur. Hy was bekend vir sy rolle in die rolprente Forbidden Cargoes (1926), Boadicea (1927), Nachtgestalten (1929), en Off the Dole (1935).
Crocosmia ambongensis
Crocosmia ambongensis is 'n meerjarige blomplant wat tot die genus Crocosmia behoort. Die plant is endemies aan Madagaskar.
Phoriospongia mammillata
Die spons behoort tot die genus Phoriospongia en tot die familie Chondropsidae. Die wetenskaplike naam van die spesie is die eerste keer geldig gepubliseer in 1888 deur Lendenfeld.
Mbondla
Mbondla is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika.
John Wiley
John Walter Edington Wiley (27 Februarie 1927 - 29 Maart 1987) was 'n Suid-Afrikaanse politikus, lid van die Parlement vir Simonstad kiesafdeling (1966-1987), lid agtereenvolgens van die Verenigde Party (1966-1977), van die Suid-Afrikaanse Party (1977 -1980) en die Nasionale Party (1980-1987). Hy was die Minister van die Omgewing en Toerisme (1984-1986), daarna Minister van die Omgewing en Water (1986-1987) in die Tweede kabinet van P.W. Botha.
Biografie
Wiley begin sy professionele loopbaan as inter-universiteit krieketspeler, eers as kolwer vir die Westelike Provinsie (1947-1949) en daarna vir die Universiteit van Oxford (1948-1951).
As lid van die konserwatiewe vleuel van die Verenigde Party, was hy nie net in stryd met sir De Villiers Graaff, die partyleier nie, maar ook met hervormingsleiers soos Harry Schwarz en Japie Basson, Hy stig in 1977 die Suid-Afrikaanse Party, wat herinner aan Louis Botha se ou party.
Jessie Royce Landis
Jessie Royce Landis (25 November 1896 – 2 Februarie 1972) was 'n Amerikaanse aktrise. Sy was bekend vir haar rolle in die rolprente To Catch a Thief (1955), The Swan (1956), North by Northwest (1959), en Airport (1970).
John Wiley
Biografie
Nadat hy adjunkminister vir die omgewing en visserye was (1982-1984), word hy in 1984 minister vir die omgewing en toerisme. Hy was toe die enigste lid uit die Engelssprekende blanke gemeenskap in die Suid-Afrikaanse kabinet.
Selfdood
Op 29 Maart 1987, terwyl hy in 'n verkiesingsveldtog veg om sy setel as adjunk te behou, pleeg hy selfmoord in sy huis in Vishoek. Die presiese motief agter sy selfmoord het 'n kwessie van bespiegeling gebly, wat wissel van finansiële probleme tot 'n persveldtog wat sy waarheid betwyfel en bespiegel het oor sy seksuele oriëntasie, tot Wiley as lid van 'n elite pedofielring onder leiding van Magnus Malan.
Günther Lüders
Günther Lüders (5 Maart 1905 – 1 Maart 1975) was 'n Duitse akteur en regisseur. Hy was bekend vir sy rolle in die rolprente Rosen im Herbst (1955), Ciske de Rat (1955), Short of Cash (1957), en The Buddenbrooks (1959).
Gereformeerde kerk Klerksdorp
duimnael|links|250px|Die vorige Gereformeerde kerk Klerksdorp is ingewy op [[13 September 1952 en was in gebruik tot die gemeente sy derde kerkgebou op 16 September 1989 betrek het. Blykbaar is dié Dykstra-kerk gesloop om plek te maak vir die huidige gebou.]]
duimnael|links|170px|Ds. M.J. Booyens, die leraar van 1948 tot 1950, die eerste van sy sewe gemeentes.
duimnael|regs|270px|Dr. C.N. van der Merwe, medelaraar van 1980 tot 2002 toe hy sy [[emeritaat aanvaar, en sy gesin.]]
Agtergrond
Aan die einde van die 19de eeu het die regering van die Zuid-Afrikaansche Republiek vier erwe in Klerksdorp aan die Gereformeerde Kerk toegeken. Destyds was Klerksdorp nog ’n wyk van Potchefstroom en het lidmate eredienste daar bygewoon, wat ’n heen-en-weer-reis van sowat 100 km geverg het. Die eerste erediens vir Gereformeerdes is eers op 13 Oktober 1907 in Klerksdorp gehou, maar waar dit was, kan nie meer met sekerheid gesê word nie.
Vanaf 1919 is Nagmaal gereeld in Klerksdorp bedien en vanaf 1922 is elke drie maande ’n erediens gehou. Reeds op 11 Augustus 1923 is toestemming verleen om voort te gaan met die oprigting van ’n kerkgebou, mits die lidmate ’n vaste maandelikse bydrae sou belowe. Met ’n lening van £100 deur W.W. Conradie is in 1924 besluit om die "Lodge" in Klerksdorp vir ’n bedrag van £300 aan te koop. Dié gebou was egter nie funksioneel vir gemeentelike gebruik nie, want reeds einde 1925, begin 1926 is oorgegaan tot die aankoop van die NG kerkgebou in Kommissarisstraat. Die NG kerkraad wou egter nie die "Lodge" vir hulle kerkie ruil nie en in November 1926 is die "Lodge" toe teen ’n verlies van £200 verkoop. So is die kerkgebou in Kommissarisstraat bekom. (Dié straat is so genoem omdat mynkommissarisse vroeër hul kantore daar gehad het.) Hierdie kerkgebou is vir eredienste gebruik tot die ingebruikneming in 1952 van die vorige kerkgebou. In 1927 is drie erwe langs die kerkie vir die bedrag van £300 aangekoop. ’n Verkoping is gehou wat £30 opgelewer het en ene Kirstein het £100 geskenk. (Dié skenker was waarskynlik A.D. (Alexander) Kirstein, ’n boer op die historiese plaas Palmietfontein. Gedurende die Eerste Wêreldoorlog [1914–1918] is hy deur bomskerwe getref en was daarna blind. Dié gebrek het hom egter nie verhoed om ’n aktiewe lewe te lei nie. Hy het byvoorbeeld in 1943 se algemene verkiesing vir die Verenigde Party teen Jan Wilkens van die Nasionale Party en P.A. Badenhorst van die Afrikanerparty gestaan en 2 587 stemme gekry, vergeleke met Wilkens se 3 230 en Badenhorst se 204. Dit was nadat Wilkens, wat die setel in ’n tussenverkiesing in 1937 vir die VP gewen het, maar in 1938 teen die NP-kandidaat verloor het, na laasgenoemde party oorgestap het.)
Eerste inwonende predikante
In 1939 is ’n nuwe kombinasie gesluit, met Wolmaransstad en Christiana, en sou die predikant voortaan in Klerksdorp woon. ’n Pastorie is in Le Rouxstraat teen ’n koste van £1 643-11-8 opgerig. Ds. B.J. de Klerk is beroep en van 1940 tot begin 1947 het hy die bediening hier waargeneem.
Die kombinasie is in 1949 beëindig en vir die eerste keer is besluit om selfstandig te beroep. Dit sou ’n swaar las op die 276 lidmate plaas, maar in die geloof het hulle die uitdaging blymoedig aanvaar. Op 12 November 1950 is ds. A.A. Venter van Johannesburg-Wes vir die tweede maal na Klerksdorp beroep. Hy het hom die beroep laat welgeval en is op 17 Februarie 1951 bevestig. Ds. Venter het die gemeente onafgebroke tot en met die aanvaarding van sy emeritaat op 29 Junie 1976 bedien; dus langer as ’n kwarteeu.
Die twee kerkgeboue
Die vensters het, volgens 'n naamlose skrywer in die GKSA se Almanak vir die jaar 1953, mooi vertoon en genoeg lug en lig binnegelaat. Die hoofligte in die kerkgebou is oorkruis geplaas en het elk 'n lengte van 32 voet (amper 10 m) beloop. Teen die mure onderom is houtpaneelwerk aangebring. Aan die voorkant van die galerye was akoestiese teëls. Die vloere van liggekleurde asfaltteëls het mooi saam met die kiaathoutwerk van die banke en preekstoel gegaan. Die skrywer sluit sy bydrae af: "Hier het ons 'n eenvoudige maar mooi treffende ontwerp. Die kerkgebou wat opgerig is deur die firma P. Leemhuis en Seuns, het £170 00 gekos."
Reeds vroeër in 1952 is ook die pastorie voltooi waarin ds. en mev. Venter 24 jaar lank sou woon. In 1958 is ’n kerksaal teenaan die kerkgebou opgerig en genoem na Hettie Venter. Dié saal is in 1975 vergroot en ’n administratiewe gedeelte bygevoeg.
Sending en afstigtings
In 1957 stig Stilfontein en Orkney van Klerksdorp af en in 1964 Klerksdorp-Wes. Eers 23 jaar later is besluit om nog ’n gemeente in Klerksdorp af te stig en het die Gereformeerde kerk Klerksdorp-Noord op 11 Januarie 1981 tot stand gekom.
Op versoek van die Departement van Gevangenisse het die Nasionale Sinode van die Gereformeerde Kerke in Suid-Afrika besluit om die aanstelling van ’n kapelaan vir gevangenisse goed te keur. Die kapelaan sou sy standplaas op Klerksdorp hê. So is die eerste kapelaan, ds. N. Vorster, op 20 Februarie 1977 deur die Gereformeerde kerk Klerksdorp beroep. Sy opvolger was ds. K.A.J. van Rensburg.
Derde kerkgebou en inlywing
Die derde kerkgebou is op 16 September 1989 in gebruik geneem nadat dit opgerig is op dieselfde plek waar die oue, wat gesloop is, gestaan het. Die banke, orrel en klok van die ou kerk is in die nuwe aangebring.
''NOTA VAN LESER: Nie seker dis op dieselfde terrein nie. Waar die gesloopte kerk gestaan het, is 'n minibus taxi-rank opgerig. Die klok en kerkbanke is gebruik vir 'n nie-sierlike nuwe kerkgebou wat ver daarvandaan in die Flamwood buurt opgerig is.''
Nadat die gemeente se lidmate mettertyd afgeneem het, is in 1995 met Klerksdorp-Wes verenig. Laasgenoemde se sieletal was toe sowat 400 en die verenigde gemeente s’n einde 2015 447, 19 minder as ’n jaar vantevore. Klerksdorp-Noord het op 11 Januarie 1981 gesamentlik van Klerksdorp en Klerksdorp-Wes afgestig en bestaan voort as selfstandige gemeente.
Rothmannia talbotii
Rothmannia talbotii is 'n struik of 'n boom wat deel is van die Rubiaceae familie.
Denkyira
Later het Denkyira se hoofstad na Abankeseso geskuif. Die hoofstad van die huidige Denkyira-streek is Dunkwa-on-Offin.
Rothmannia talbotii
Verspreiding
Die spesie is inheems aan Cabinda in Angola, Demokratiese Republiek die Kongo, Ekwatoriaal-Guinee, Gaboen, Kameroen, Nigerië, Republiek die Kongo.
Denkyira
Geskiedenis
Denkyira het magtig geword danksy goudvervaardiging en handel met Europa. Hulle het die botoon gevoer in die handel met Europa in die westelike deel van wat nou Ghana is.
Denkyira het sy buurstate van die Akwamu en Akyem oorheers, en die Asjantiryk was skatpligtiges van Denkyira tot in 1701, toe die Asjanti hulle verower het, en Denkyira het daarna ’n skatpligtige staat van die Asjantiryk geword.
In 1874 het Denkyira deel van die Britse Goudkuskolonie geword. Toe die Goudkus in 1957 sy onafhanklikheid van Brittanje kry as Ghana, het Denkyira en die Asjantiryk deel van Ghana geword. Odeefuo Boa Amponsem III was die Denkyirahene tot 2 Desember 2016, toe hy oorlede is.
Jim Brown
Jim Brown (17 Februarie 1936 ‒ 18 Mei 2023) was 'n Amerikaanse akteur, vervaardiger, voetbalspeler en regisseur. Hy was bekend vir sy rolle in die rolprente The Dirty Dozen (1967), Ice Station Zebra (1968), The Running Man (1987), Mars Attacks! (1996), en Any Given Sunday (1999).
Orlando Internasionale Lughawe
Orlando Internasionale Lughawe (IATA: MCO ICAO: KMCO) is 'n groot openbare lughawe geleë 10 km (6 myl) suidoos van Downtown Orlando, Florida. In 2021 het dit 19,6 miljoen passasiers hanteer, wat dit die besigste lughawe in die staat en sewende besigste lughawe in die Verenigde State maak. Die lughawekode MCO staan vir die lughawe se voormalige naam, McCoy Air Force Base, 'n Strategic Air Command (SAC) installasie, wat in 1975 gesluit is as deel van 'n algemene militêre onttrekking na die einde van die Viëtnamoorlog.
Die lughawe dien as 'n spilpunt vir Silver Airways, 'n bedryfsbasis vir JetBlue, Southwest Airlines en Spirit Airlines, sowel as 'n fokusstad vir Frontier Airlines. Southwest is die lughawe se grootste passasiervervoerder. Die lughawe is ook 'n belangrike internasionale poort vir die middel-Florida-streek, met meer as 850 daaglikse vlugte deur 44 lugrederye. Die lughawe bedien ook 135 plaaslike en internasionale bestemmings. Op 5 100 ha is MCO een van die grootste kommersiële lughawens wat landoppervlakte in die Verenigde State betref. Daarbenewens is die lughawe die tuiste van 'n onderhoudsbasis vir United Airlines. Die lughawe was ook 'n spilpunt vir Delta Air Lines tot 2007.
Blue Horizon Bay
Blue Horizon Bay is 'n nedersetting aan die kus van die Indiese Oseaan in die provinsie Oos-Kaap, Suid-Afrika.
Orlando Internasionale Lughawe
Militêre jare
Die vliegveld is oorspronklik as 'n US Army Air Force-fasiliteit gebou en militêre operasies het in 1942 begin as Orlando Army Air Field #2, 'n hulpvliegveld na Orlando Army Air Base, nou bekend as Orlando Executive Airport. Orlando Army Air Field #2 is in Januarie 1943 herdoop na Pinecastle Army Airfield. Aan die einde van die Tweede Wêreldoorlog is Pinecastle kortliks gebruik vir onaangedrewe glytoetse van die Bell X-1 vanaf B-29-vliegtuie voordat die program na Muroc Army Airfield in Kalifornië – nou Edwards AFB – verskuif het vir die wêreld se eerste supersoniese vlug. Met die stigting van 'n onafhanklike Amerikaanse Lugmag in 1947, is die vliegveld kortstondig in opsigterstatus geplaas, totdat dit tydens die Korea-oorlog heraktiveer is as 'n Strategic Air Command (SAC) fasiliteit vir Boeing B-47 Stratojets en KC-97 Stratofreighters en herdoop na Pinecastle AFB.
Blue Horizon Bay
Geskiedenis
Blue Horizon Bay lê drie kilometer oos van Van Stadensriviermond en het in 2001 saam met Port Elizabeth deel geword van die Nelson Mandelabaai Metropolitaanse Munisipaliteit.
Orlando Internasionale Lughawe
Militêre jare
Tydens die Kubaanse missielkrisis in Oktober 1962 het McCoy AFB 'n tydelike voorwaartse operasionele basis geword vir meer as 120 F-100 Super Sabre en F-105 Thunderchief vegbomwerpers en die primêre basis vir Lockheed U-2-verkenningsvliegtuie wat oor Kuba gevlieg het. Een van hierdie U-2's is naby Banes, Kuba, deur 'n Sowjet-bedrewe SA-2 Guideline-grond-tot-lug-missiel afgeskiet. Sy vlieënier, majoor Rudolf Anderson, jr., USAF, was die krisis se enigste gevegsdood. Ná die krisis het McCoy AFB 'n permanente U-2-operasieafdeling van die 100ste Strategiese Verkenningsvleuel tot 1973 gehuisves.
Siviel-militêre jare
In die vroeë 1960's, toe stralervlugte na Orlando onderneem is, het die installasie 'n gesamentlike siviele-militêre fasiliteit geword.
Vroeë straalvliegtuie soos die Boeing 707, Boeing 720, Douglas DC-8 en Convair 880 het langer en stewiger aanloopbane vereis as dié by Herndon-lughawe. Nabygeleë mere en kommersiële en residensiële ontwikkeling het uitbreiding onprakties gemaak, daarom is 'n ooreenkoms tussen die Stad Orlando en die Amerikaanse Lugmag in 1962 bereik om McCoy AFB onder 'n gesamentlike reëling te gebruik. Die weermag het 'n groot AGM-28 Hound Dog-missielonderhoudsloods en sy gepaardgaande vluglyn-opritarea in die noordoostelike hoek van die veld aangebied vir omskakeling in 'n burgerlike lugterminaal. Die stad het toe die koste van die bou van 'n vervanging-missiel-onderhoudsloods op die hoofbasis se westelike vluglyn gedek. Die nuwe siviele fasiliteit sou bekend staan as die Orlando Jetport by McCoy en sou saam met McCoy AFB funksioneer. Hierdie ooreenkoms het 'n model geword vir ander gesamentlike siviele-militêre lughawens wat vandag in werking is.
Lugdiensvlugte na die Orlando Jetport het begin kort nadat 'n ooreenkoms in Oktober 1961 deur die stad en USAF onderteken is. Oor die volgende paar jaar het lugrederyvlugte van die ou Herndon-lughawe verskuif (in 1982 herdoop as die Orlando Executive Airport. In 1971 was geskeduleerde lugdienste Delta Air Lines, Eastern Air Lines, National Airlines en Southern Airways.
Siviele jare
In 1975 het die finale lugmag-kontingent McCoy AFB verlaat en die Greater Orlando Aviation Authority (GOAA) is gestig as 'n regeringsagentskap en 'n ondernemingsfonds van die stad Orlando. GOAA se missie was om die konstruksie van uitbreidings en verbeterings aan beide die Orlando Internasionale Lughawe en die Orlando Executive Airport te bedryf, bestuur en toesig te hou. Die lughawe het sy huidige naam en internasionale lughawestatus 'n jaar later in 1976 gekry, maar het sy ou IATA-lughawekode MCO en ICAO-lughawekode KMCO behou.
Die lughawe het in 1978 'n US Customs Service Foreign Trade Zone (FTZ) geword. In 1979 is die fasiliteit ook aangewys as 'n groot spilpunt-lughawe deur die FAA gebaseer op vlugbedrywighede en passasiersverkeer.
In 1978 het die bou van die huidige Landkantterminaal en twee Lugkante aan die westekant van die terminaal (vandag bekend as Airsides 1 en 3) begin, wat in 1981 geopen is. Die oorspronklike Internasionale Gang is in Airside 1 gehuisves en is in 1984 geopen. Befondsing om met die ontwikkeling van die oostekant van die lughawe te begin, is in 1986 gebind, met aanloopbaan 17/35 (nou 17R/35L) wat in 1989 voltooi is. Airside 4 is in 1990 geopen en bevat ook 'n Internasionale Gang vir die verwerking van internasionale vlugte. Die Noordterminaal-kompleks is in 2000 voltooi, met die laaste bykomende hekke wat in 2006 bygevoeg is. Aanloopbaan 17L/35R is in 2003 geopen, wat die lughawe met 'n totaal van vier aanloopbane voorsien.
In 1978 het die lughawe 5 miljoen passasiers hanteer. Teen 2018 het dié getal tot 47 miljoen gestyg. Vandag beslaan dit 51 vk km en is dit die vyfde grootste lughawe in die Verenigde State volgens landoppervlakte na Denver Internasionale Lughawe wat 136 vierkante kilometer beslaan, Dallas/Fort Worth Internasionale Lughawe wat 70 vk kilometer beslaan, Suidwes-Florida Internasionale Lughawe wat 55 vk kilometer beslaan, en Washington Dulles Internasionale Lughawe wat 53 vk kilometer beslaan. MCO het Noord-Amerika se vierde hoogste beheertoring op 345 voet, wat twee vroeëre lugmag- en FAA-beheertorings vervang.
Orlando was 'n aangewese ruimtependeltuig-noodlandingplek. Die aanloopbane aan die westekant, aanloopbaan 18L/36R en aanloopbaan 18R/36L, is ontwerp vir B-52 Stratofortress- bomwerpers en as gevolg van hul nabyheid aan NASA se John F. Kennedy-ruimtesentrum, was dit 'n voor-die-handliggende keuse vir 'n noodlanding sou 'n noodterugkeer na lanseerplek (RTLS) poging om by KSC te land, te kort geskiet het.
Delta Air Lines het in 1987 'n spilpunt by MCO begin bedryf. Airside 4, wat in 1990 geopen is, is hoofsaaklik ontwerp vir Delta se spilpuntbedryf en dit het 'n oprittoring, 'n internasionale aankomsfasiliteit en 'n vleuel vir streeksvliegtuie onder die menseverhuiser ingesluit. Delta sou later baie van sy groot vliegtuie uit sy spilpuntbedrywighede onttrek en sy diens daar op streeksvlugte fokus via hul Delta Connection-geaffilieerde Comair. Comair het binne-Florida-vlugte sowel as vlugte na ander suidoostelike stede en na die Karibiese Eilande bedryf. In 2002 het Chautauqua Airlines Comair vervang as die primêre Delta Connection-diensverskaffer by MCO. Delta het die Orlando-spilpunt in 2007 heeltemal gesluit.
Op 1 Februarie 2010 het Allegiant Air sy bedrywighede by die lughawe begin. Die maatskappy het die helfte van sy Orlando Sanford Internasionale Lughawe skedule na Orlando verskuif om inkomste by die hoërkostelughawe te toets. Nadat die roetes uit Orlando geëvalueer is, het die lugdiens besluit om sy bedrywighede in die Orlando-omgewing te konsolideer en na Sanford terug te stuur, met verwysing na 'n onvermoë om 'n tariefpremie by Orlando te behaal soos verwag, passasiersvoorkeur vir Orlando Sanford Internasionale Lughawe, hoër koste by Orlando as wat verwag is en 'n meer doeltreffende bedryfsomgewing by Sanford. In Maart 2015 het Emirates aangekondig dat hulle vanaf 1 September 2015 daaglikse diens na die lughawe vanaf Doebai Internasionale Lughawe sou begin. Die lughawe het vir vyf jaar probeer om Emirates te lok voordat die diens aangekondig is. Orlando Internasionaal was die eerste lughawe in Florida wat deur Emirates bedien word. Die lugredery verwag drie groot markte vir die vlugte: ontspannings- en korporatiewe reisigers saam met plaaslike inwoners van Asiatiese herkoms wat na Asië reis, wat goed deur die lugredery bedien word. Frank Kruppenbacher, voorsitter van Greater Orlando Aviation Association, noem die nuwe diens "sonder twyfel die grootste, mees betekenisvolle stap vorentoe vir ons lughawe" en beraam dat die plaaslike ekonomiese impak van die nuwe diens tot $100 miljoen jaarliks sal wees. Die eerste vlug is met 'n Airbus A380 onderneem. Gereelde geskeduleerde vlugte word bedryf met Boeing 777-300ER's. Hek 90 is in die somer van 2018 opgedateer met 3 lugbrûe om die A380 na behore te kan hanteer, 3 jaar nadat die vliegtuig die eerste keer by Orlando geland het, en by Hek 84 gedok het.
In 2017 het die lughawe 44,6 miljoen passasiers bedien, en daarmee Miami Internasionale Lughawe verbygesteek om die besigste lughawe in die staat Florida te word.
Toekoms
Die lughawe bou tans 'n nuwe terminaal suid van die terminaal 1/2-kompleks. In Mei 2015 het die Raad van die Greater Orlando Aviation Authority (GOAA) eenparig gestem om die konstruksie van die $1.8 miljard Suidterminaalkompleks goed te keur. Die Suid-terminaalkompleks sal langs die Orlando Internasionale Lughawe Intermodale Terminaal gebou word, wat aan die einde van 2017 voltooi is en met 'n Outomatiese Menseverhuiser (APM)-lyn aan die bestaande terminaal verbind is.
Nadat bouwerk voltooi is, sal die Suidterminaalkompleks 120 nuwe hekke hê.
Terminaal
Orlando Internasionale Lughawe het 'n groot hoofterminaalgebou wat in noordelike en suidelike kante verdeel is, en vier lugweë wat toeganklik is met verhoogde menseverhuisers, met 'n totaal van 93 hekke. Internasionale aankomste word hoofsaaklik in Lugkant 4 hanteer, met sekondêre bedrywighede wat in Lugkant 1 en Terminaal C plaasvind.
Hotel en ander geriewe
Die lughawe beskik oor 'n Hyatt Regency-hotel op die perseel binne die hoofterminaalstruktuur. Die hotel is aan die oostekant van die Terminaal A/B-kompleks geleë met 'n voorportaalvlak op die vierde verdieping en gastekamers wat op vlak vyf en hoër begin. Die lughawe beskik oor 'n uitgestrekte voorportaalarea vir gaste wat op vlugte wag, konvensieruimte, verskeie kroeë en twee restaurante, insluitend 'n kenmerkende restaurant op die boonste vlak van die terminaalgebou wat uitkyk oor die lughawefasiliteit en aanloopbane daaronder.
Cyril McLaglen
Cyril McLaglen (9 September 1899 – 11 Julie 1987) was 'n Engelse akteur. Hy was bekend vir sy rolle in die rolprente Quinneys (1927), Balaclava (1928), Toilers of the Sea (1936), en The Long Voyage Home (1940).
Ulrich Gerard Lauts
Prof. Ulrich Gerard Lauts (19 Mei 1787 – 25 Julie 1865) was die eerste Boereverteenwoordiger in Europa en eerste skrywer oor die Voortrekkers. Hy is in 1787 in Amsterdam gebore, die seun van 'n handelaar. Hy word 'n lektor in Wetenskap en Lettere. Terwyl Lauts op die personeel van die vlootkollege was, het hy in die Voortrekkers begin belangstel en Johan Arnold Smellekamp ontmoet. Hy skryf in 1847 De Kaapsche Landverhuizers. Later was hy behulpsaam met die reëlings vir die stuur van die eerste predikant na Transvaal, waar hy dan ook in 1857 konsul word. Hy is in 1865 oorlede.
Lakenvlei
Die Lakenvlei is hoofsaaklik 'n besproeiingsdam en geleë ten ooste van Ceres in die Warm Bokkeveld. Water word met 'n tonnel van 14,7km vanaf die dam na die Hexriviervallei (by De Doorns) gepomp, deur die Matroosberg.
Ligging
Hierdie dam is in die Sanddriftrivier, 'n boloop van die Breederivier, en op 'n noordelike helling van die Hexrivierberge. Dit is by die koördinate 33° 21 '32.3' suid en 19° 34' 52.6' oos en in die omgewing van die Swaarmoedpas en Karoopoort.
Vioolconcerto nr. 7 (Mozart)
Die sogenaamde Vioolconcerto No. 7 in D majeur, K. 271a/271i, mag dalk deur Wolfgang Amadeus Mozart op 16 Julie 1777 in Salzburg voltooi gewees het. Dit staan bekend as die Kolb Concerto.
Pous Paulus VI
Paulus VI (26 September 1897 – 6 Augustus 1978) was die 262ste pous van die Rooms-Katolieke Kerk vir 15 jaar, 1 maand en 17 dae, van 1963 tot 1978. Hy laat die Tweede Vatikaanse Konsilie wat deur sy voorganger Pous Johannes XXIII begin is, hervat. Hy was die eerste pous wat per vliegtuig om die wêreld gereis het.
Lakenvlei
Dam
Die wal is gebou in 1974, is 56 m hoog en 268 m lank en die stumeer wat gevorm word, het 'n maksimum area van 0,825 km² en 'n volume van ruim 10 miljoen m³. Die dam is gewild onder hengelaars.
Pous Paulus VI
Biografie
Pous Paulus VI is gebore as Giovanni Battista Montini (meer volledig Giovanni Battista Enrico Antonio Maria Montini) op 26 September 1897 in Concesio by Brescia, Italië. Hy is die seun van Giorgio Montini en Giudetta Alghisi. Op 29 Mei 1920 word hy priester gewy. In 1921 behaal hy 'n doktorsgraad in teologie aan die Gregoriaanse Universiteit in Rome. In 1954 word hy aartsbiskop van Milaan. Pous Johannes XXIII stel Montini aan as kardinaal priester op 15 Desember 1958. Op 21 Junie 1963 volg hy Pous Johannes XXIII op en regeer tot sy dood op 6 Augustus 1978. Hy word opgevolg deur Pous Johannes Paulus I. Die naam ‘Paulus’ beteken 'die kleintjie'.
Die kollege van kardinale
Die mees verreikende beleid van Paulus was die verandering van die aard en omvang van die Kollege van Kardinale. Deur sy motu proprio (Ingravescentem Ætatem) kondig hy aan dat kardinale van 80 jaar en ouer nie meer mag deelneem aan die konklaaf by die verkiesing van 'n nuwe pous. In Ecclesiae Sanctae bepaal hy dat biskoppe en hoë Kuriefunktionarisse op hulle 75ste verjaarsdag vrywillig hulle ontslag moet aanbied. Beide reëlings laat Paulus toe om die kerk ingrypend te vernuwe. Hy verhoog ook die maksimum aantal kardinale aansienlik. Paulus het 'n groot aantal nuwe kardinale aangestel veral ook uit lande wat nog nooit 'n kardinaal gehad het nie. Die persentasie Italianers in die kollege het aansienlik gedaal en lande in Afrika en Suid-Amerika kry baie meer mag. Dit was ook die oorsaak daarvan dat in 1978 vir die eerste keer in baie eeue 'n nie-Italiaan as pous gekies is.
Pous Paulus VI het 143 nuwe kardinale aangestel in 6 konsistories. Weens die omvang van die lys word dit hier gehou.
Verering
Op 20 Desember 2012 word pous Paulus VI eerbiedwaardig verklaar deur Pous Benedictus XVI. Dit is die eerste stap op die pad na saligverklaring. Op 19 Oktober 2014 is hy deur Pous Franciskus salig en op 14 Oktober 2018 heilig verklaar. Sy gedenkdag is op 26 September.
Nota
Saamgestel en vertaal uit die Nederlandse, Engelse, Duitse en Franse Wikipedia en aangevul uit ander bronne soos aangedui.